stanford-oval/wikipedia huggingface dataset:
תולדות מלחמת העצמאות (ספר)
כרך ראשון: המאבק על מטרה

הכרך הראשון של הסדרה מתחיל בעת ביקורו של דוד בן-גוריון בקורס השתלמות למפקדים בכירים של ההגנה בג'וערה יחד עם המפקדים הבכירים של ההגנה בשנת 1943, בה מציג בן-גוריון בפני הנוכחים שאלה: "עכשיו הגידו לי. מהי מטרתנו? לשם מה אנחנו מקיימים קורס זה במאמצים כה רבים, ואתם עוברים אותו בתנאים כה קשים? מה תכלית פעילותינו הנוכחית בארץ ישראל?" הנוכחים השיבו תשובות שונות, אך לטעמו אלה לא סיפקו אותו. כתגובה לכך אמר בן-גוריון באקט של יאוש למפקד ההגנה משה סנה: "אף אחד לא אמר שמטרתנו היא מדינה יהודית עצמאית בארץ ישראל". מטרת הסופר בהצגת הסצנה היא בחידוד ההכרה שרק דוד בן-גוריון הכיר במטרה, זה הדבר שהניע אותו לחתור לניצחון רעיון העצמאות היהודי, אליה כיוון את כל תשומת לבו.
מילשטיין עובר לתאר את התקופה שקדמה להקמת המדינה וסוקר את האירועים אשר הובילו להקמתה או פגעו במימוש הרעיון. כדוגמה לכך מציג מילשטיין את הדיונים בלונדון בין הממשל המנדטורי ונציגי הסוכנות היהודית בארץ ישראל שהיו ממנהיגי היישוב, עבור לעמדת מדינות ערב, וכן את הרקע של ערביי ארץ ישראל ואת המעורבות של מדינות ערב השכנות בתקופה שקדמה להקמת המדינה. בהתאם מציג הסופר את מסקנתו כי הנהגתו של המופתי מסייעת לתהליך הקמת המדינה, שכן הוא גורם שלילי בהתארגנות היישוב הערבי.
הספר ממשיך בתיאור הכנותיו של דוד בן-גוריון להקמת צבא ההגנה לישראל בארגון ובחימוש שיתאימו למלחמה הצפויה על הקמת המדינה, מציג את מהות היחסים עם ארגוני המחתרות אצ"ל ולח"י, את פעילות השירותים החשאיים שהיו מרושתים היטב בממשל הבריטי ואצל ערביי ישראל ובכך קיבלה הנהלת היישוב מראש את המידע שהיה דרוש לה. כמו כן מתאר מילשטיין את המאבק לעיצוב דמותו של הצבא הישראלי שהתנהל בין דוד בן-גוריון לבין ראשי ההגנה וראשי מפלגות. לטענתו ניסה בן-גוריון להוביל את הצבא ממיליציה לצבא סדיר. לאור כך העדיף בן-גוריון בפיקוד את יוצאי הצבא הבריטי בעלי הניסיון ממלחמת העולם השנייה.
כרך זה מסתיים בנושא "חלקות העוגה הלאומית" - עד כמה ראשי היישוב היו מוכנים להקציב אמצעים על מנת לממן את ההכנות למלחמה הלא-נמנעת. הפרקים האחרונים דנים ביחס המעצמות החזקות ארצות הברית וברית המועצות להקמת מדינת ישראל, ואת יום ההצבעה על החלטת האו"ם ב-ב-29 בנובמבר 1947, וכן בסוגיית "מחירם של חסידי אומות העולם" אשר תמכו בהחלטת האו"ם על הקמת מדינת ישראל.
כרך שני: החודש הראשון

הכרך השני סוקר את החודש הראשון לאירועים, לאחר החלטת החלוקה, מ-29 בנובמבר 1947 עד 14 בינואר 1948.
האירוע הראשון ברשימתו של מילשטיין הוא לא כמקובל ההתקפה על אוטובוס 2094 אלא פגיעה של מכונית ערבית בצעירים מחטיבת עציוני ברחביה. האירועים הנוספים קשורים בפגיעות התחבורה הציבורית, ה"חוליה החלשה", אשר הערבים ניסו לפגוע בה. האוטובוסים של אגד התארגנו לנסוע בשיירות מהשפלה לירושלים. פגיעות בתחבורה היו בסביבות באר שבע, בדרך לנגבה, ובמסעף חולדה. ראש אגף המבצעים יגאל ידין מפרסם "הוראות לתכנון הבטחת התחבורה". שיירות האוטובוסים לגוש עציון נפסקות. השיירה לבן שמן הותקפו. השיירות בדרך לבירה הותקפובהתמדה.
בירושלים המון ערבי משתלט על המרכז המסחרי, בלא שימוש בנשק חם. הסחורות נבזזו והועלו באש. בגוש דן פעילות נרחבת של הכפרים הערביים: כפר סלמה ואחרים נגד שכונת התקווה ונגד כפר אז"ר. בגבול יפו-תל אביב ושכונות בגבול יפו סופגים יריות מצלפים ביום ובלילה.
אצ"ל ולח"י נוקטים בפעולות תגמול: בירושלים מפוצץ קולנוע ומוסך. פעולה נוספת נגד בתים בשועפאט ובאזור המרכז. פשיטה על הכפר טירה במשולש ועשרות ערבים נפגעים. התקפה נערכת בשער שכם עם עשרות נפגעים. רימונים נזרקים לבתי קפה ערבים ביאזור וביפו.
באזור חיפה מתרחשים סבבים של פעולות תגמול: 39 יהודים נרצחים בבית הזיקוק במפרץ חיפה כתגמול לזריקת מטען חבלה על פועלים ערבים. בתגובה נגדית, נכבש בלד א-שיח' (אחר כך תל חנן והיום כלול בתחומי העיר נשר).
התקפות מסיביות על גוש עציון:
300 ערבים תקפו שיירה לגוש. בתגובה הותקפו כלי רכב ערבים שנסעו בכביש לחברון.
ביום 14 בינואר 1948 התקפה רבתית על יישובי גוש עציון. יותר מ-200 ערבים נהרגו ו-3 יהודים נהרגו, 9 פצועים. בעקבות ההתקפה, מחלקת הל"ה יצאה מירושלים להביא סיוע לגוש.
בגליל יש פעילות מסוריה אך בעיקר מערביים מקומיים: התקפה על כפר סאלד ועל עין זיתים. בנגב הוצב הגדוד השביעי של הפלמ"ח ומונה מפקד לכל גזרת הנגב.
אחד מממצאי אורי מילשטיין בכרך זה היה כי "רוב אנשי הש"י העריכו כי הערבים ישלימו עם תוכנית החלוקה וזו הייתה אחד הסיבות להערכות הלקויה לקראת המלחמה. "רובם לא הביאו בחשבון את השפעת מדינות ערב על ערביי ארץ ישראל ולא ניתחו נכון את השפעת ה"פלסטינות" כגורם לאומי-מרכזי בעולם הערבי... כמו 26 שנה לאחר מכן במלחמת יום הכיפורים" (עמ' 25). היו גם שהעריכו שמדינות ערב, מלבד הלגיון הערבי, לא יבואו לעזרת ערביי ארץ ישראל.
הספר דן בנושא שכבר החל בו בכרך הראשון והוא השפעת הרקע התנועתי של הנהגת היישוב: תנועת הפועלים מצד אחד וה"אזרחים" מצד שני על ניהול המערכה הצבאית ועל הרכב ההנהגה הביטחונית. כך למשל בתל אביב, העירייה ה"אזרחית" עמדה מאחורי מפקד מחוז הנאמן לה ובקשה להגיע להסדר עם ערביי יפו על מנת למנוע פגיעה אנושה בענף הפרדסנות.
אנג'ולי

| --- | --- |

אנג'ולי בהופעה, 2010
 לידה:  21 במאי 1983 (בת 41) אונטריו, קנדה
 שם לידה:  אנג'ולי פרסאוד
 שם במה:  Anjulie 
 מוקד פעילות:  קנדה 
 תקופת הפעילות:  מ-2007
 מקום לימודים:  St. Ignatius of Loyola Secondary School 
 עיסוק:  זמרת, כותבת שירים
 סוגה:  פופ
 חברת תקליטים:  יוניברסל רפובליק
 פרסים והוקרה:  פרס ג'ונו להקלטת הדאנס של השנה 
 www.anjuliemusic.com
 
אנג'ולי פרסאוד (באנגלית: Anjulie Persaud‏; נולדה ב-21 במאי 1983) היא זמרת קנדית זוכת פרס ג'ונו.
ביוגרפיה

אנג׳טלי נולדה באוקוויל, אונטריו, שבקנדה. הצעירה מבין ארבעת ילדי המשפחה, להורים ממוצא הודו-גייאני.
ביוגרפיה > קריירת מוזיקה

כבר בגיל צעיר החליטה אנג'ולי להפוך לזמרת, זאת לאחר שצפתה בג'נט ג'קסון במסע ההופעות שלה "The Velvet Rope". אנג'ולי פתחה את הופעותיו של ג'סי מקרטני ב-2009. הסינגלים שלה (שטרם יצאו לאור) הפציעו בסדרה הוליווד הילס של רשת "MTV". בין היתר, שיריה הופיעו בסדרות: איסטוויק, מלרוז פלייס, יומני הערפד, הדוגמנית הבאה של קנדה. בהמשך אנג'ולי הופיעה ביחד עם שניאזה, B.o.B ורפאל סאדיק.
ב-4 באוגוסט 2009 הוציאה את אלבום הבכורה שלה. אלבומה השני הכיל סינגלים מפורסמים כמו: Whiאe Lights, Brand New Bitch/Chick, Stand Behind The Music, Headphones, You and I. בשנת 2011 הסינגל מאלבומה השני, Brand New Chich/Bitch זכה באלבום פלטינה בהורדה בקנדה עם מעל ל-80,000 רכישות, ובזכותו הייתה מועמדת בקטגוריית שיר הדאנס לפרס ג'ונו. השיר הופיע גם בסרט "מרגלת מתבגרת", בכיכובה של מיילי סיירוס.
ב-2012 יצאה לסיבוב הופעות לכבוד הסינגל You and I ברחבי קנדה, מקום הולדתה.
ביוגרפיה > כתיבה והפקה

כבר מגיל צעיר, הלחינה אנג'ולי מוזיקה. היא כתבה את רוב שיריה באלבומה הראשון, הנקרא Anjulie (שמה הפרטי).
אנג'ולי כתבה את השירים: Don't Call Me Baby, I Want You, Big Things, וגם הייתה בין אלה שכתבו את השיר The Boys של ניקי מינאז'.
ביוגרפיה > פרסים

| 0 | 1 | 2 | 3 |
| --- | --- | --- | --- |

| שנה | מועמדות | זכייה או מועמדות | הערות |
| 2009 | פרסי הווידאו קליפים של MTV | מועמדות | הקליפ הטוב ביותר |
| 2009 | MTVU | מועמדות | הקליפ טוב ביותר (Boom) |
| 2012 | Juno Awards | זכייה | שיר הדאנס הטוב של השנה (Brand New Bitch) |
אלבומים > Anjulie: אלבום הבכורה (2009)

| Anjulie> מס' | Anjulie> שם | Anjulie> משך | Anjulie>  | Anjulie>  | Anjulie>  | Anjulie>  | Anjulie>  | Anjulie>  | Anjulie>  |
| --- | --- | --- | --- | --- | --- | --- | --- | --- | --- |
| 1. | Boom  | 3:14 |  |  |  |  |  |  |  |
| 2. | Rain  | 3:52 |  |  |  |  |  |  |  |
| 3. | Some Dumb Girl  | 4:29 |  |  |  |  |  |  |  |
| 4. | Addicted2Me  | 3:07 |  |  |  |  |  |  |  |
| 5. | Crazy That Way (Intro)  | 0:38 |  |  |  |  |  |  |  |
| 6. | Crazy That Way  | 2:30 |  |  |  |  |  |  |  |
| 7. | Fatal Attraction  | 3:12 |  |  |  |  |  |  |  |
| 8. | The Heat  | 2:59 |  |  |  |  |  |  |  |
| 9. | Columbia  | 2:45 |  |  |  |  |  |  |  |
| 10. | Same Damn Thing  | 3:44 |  |  |  |  |  |  |  |
| 11. | I Want The World To Know  | 3:32 |  |  |  |  |  |  |  |
| 12. | Love Song  | 3:18 |  |  |  |  |  |  |  |
| 13. | Day Will Soon Come/When It's Love  | 6:26 |  |  |  |  |  |  |  |
הערות שוליים

↑  Anjulie makes fearless pop music., Wayback Machine
| --- | --- |
בקרת זהויות :  ISNI: 0000 0000 6824 685X  LCCN: no2009136738  MusicBrainz: 218a882d-9c11-49f7-b5a9-57025c0fde32  VIAF: 96920391   WorldCat (עם VIAF): 96920391
מריו לוי (סופר)

| --- | --- |

תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  25 בפברואר 1957 איסטנבול, טורקיה 
 פטירה:  31 בינואר 2024 (בגיל 66) איסטנבול, טורקיה 
 מדינה:  טורקיה, ספרד 
 מקום קבורה:  Acıbadem Jewish Cemetery 
 מקום לימודים:  הפקולטה לספרות של אוניברסיטת איסטנבול 
 שפות היצירה:  טורקית, לאדינו, צרפתית 
 מספר צאצאים:  3 
 פרסים והוקרה:  פרס יונוס נאדי (1999)  Haldun Taner Short Story Award 
 
מריו לוי (בטורקית: Mario Levi;‏ 25 בפברואר 1957 – 31 בינואר 2024) היה סופר יהודי-טורקי, מחבר רומנים וסיפורים ופובליציסט בשפה הטורקית, איש רדיו וקופירייטר.
ביוגרפיה

מריו לוי נולד באיסטנבול למשפחה יהודית דוברת לדינו וטורקית. 
סיים לימודי תיכון בבית הספר סן מישל בעיר הולדתו ואחר כך למד שפה וספרות צרפתית בחוג לשפות רומאניות באוניברסיטת איסטנבול עד לסיום התואר בשנת 1980.
את מאמריו הראשונים פרסם בעיתון הקהילתי היהודי "שלום" ("Şalom"). בהמשך פרסם מאמרים בעיתונים בשפה הטורקית.
ספרו הראשון משנת 1986 היה "Jacques Brel: Bir Yalnız Adam" ("ז'אק ברל: אדם בודד"), ספר ביוגרפי, גרסה ספרותית של עבודת הדוקטורט שלו באוניברסיטה.
בשנת 1990 פרסם לוי קובץ ראשון של סיפורים קצרים Bir Şehre Gidememek (אי היכולת ללכת לעיר). אלו סיפורים אוטוביוגרפיים שבהם הביא המחבר זכרונות מילדותו, נעוריו ואהבותיו. הספר זכה בפרס הלדון טאנר לסיפורים של אותה שנה. ספר הסיפורים השני Madam Floridis Dönmeyebilir ("ייתכן כי מאדאם פלורידיס לא תחזור") (1991) דן בקשיי שייכות והסתגלות של אנשים בני מיעוטים באיסטנבול. 
בשנת 1992 פרסם מריו לוי את הרומן הראשון שלו En Güzel Aşk Hikayemiz (סיפור אהבתנו היפה ביותר). אחרי הפוגה ארוכה יצא לאור בשנת 1999 רומן נוסף שלו בן 800 עמודים, Istanbul Bir Masaldı (איסטנבול הייתה אגדה), סיפור חייה של משפחה יהודית באיסטנבול החל משנות ה-1920 ועד לשנות ה-1980. גם ברומן זה משתקפים חיי בני המיעוטים השונים באיסטנבול.
בנוסף לעיסוקו בכתיבה ספרותית, התפרנס מריו לוי לאורך השנים מהוראת צרפתית, עסקי יבוא, כתיבה בעיתונים, עבודות קופירייטר ועריכת תוכניות רדיו. הוא לימד בפקולטה למדעי התקשורת באוניברסיטת ידיטפה וניהל סדנאות לכתיבה יוצרת.
בשנת 2009 פרסם את הרומן Karanlık Çökerken Neredeydiniz ("איפה היית כשירדה החשיכה?") שזכה לבקורות חיוביות מאוד. בשנת 2013 מריו לוי ביקר בישראל כדי להשתתף בפסטיבל כנס כיסופים לספרות ושירה יהודית בירושלים.
מריו לוי נפטר ב-31 בינואר 2024. הותיר אחריו אישה ושתי בנות תאומות. התגורר ברובע קדיקיי באיסטנבול.
פרסים ואותות כבוד

1990 - פרס הלדון טאנר לסיפורים, עבור הקובץ Bir Şehre Gidememek
1999 - פרס יונוס נאדי לספרות, עבור הרומן Istanbul Bir Masaldı
ספרים

ספריו של מריו לוי תורגמו למעל 20 שפות, כולל גרמנית ואיטלקית.
Jacques Brel: Bir Yalnız Adam 1986 ("ז'אק ברל: אדם בודד"), ביוגרפיה
Bir Şehre Gidememek 1990 ("אי היכולת ללכת לעיר"), סיפורים
Madam Floridis Dönmeyebilir 1991 ("ייתכן כי מאדאם פלורידיס לא תחזור"), סיפורים
En Güzel Aşk Hikayemiz 1992 ("סיפור אהבתנו היפה ביותר"), רומן
İstanbul Bir Masaldı 1999 ("איסטנבול הייתה אגדה"), רומן
Lunapark Kapandı 2005 ("הלונה-פארק נסגר"), רומן
Bir yaz Yağmuruydu 2005 ("ידר גשם קיץ"), רומן
Karanlık Çökerken Neredeydiniz? 2009 ("איפה היית כשירדה החשיכה?"), רומן
2013 Size Pandispanya Yaptım ("הכנתי לכם פנדיספניה")
רונלד פישר

| --- | --- |

צילום משנת 1912
 לידה:  17 בפברואר 1890 פינצ'לי, לונדון, אנגליה, הממלכה המאוחדת 
 פטירה:  29 ביולי 1962 (בגיל 72) אדלייד, אוסטרליה 
 ענף מדעי:  ביולוגיה, סטטיסטיקה
 מקום מגורים:  אנגליה
 מקום קבורה:  St Peter's Cathedral 
 מקום לימודים:  בית הספר הארו (1909)  אוניברסיטת קיימברידג' (1912)  קולג' גונוויל וקאיוס 
 מנחה לדוקטורט:  ג'יימס הופווד ג'ינס, פ. ג. מ. סטרטון 
 מוסדות:  יוניברסיטי קולג' לונדון (1933–1943)  אוניברסיטת קיימברידג' (1943–1959)  אוניברסיטת אדלייד (1959–1962)  Rothamsted Research (1919–1933)  בית הספר רוגבי (1915–1919) 
 תלמידי דוקטורט:  Walter Bodmer, John Henry Bennett, ג'וזף אוסקר אירווין, ק.ר. ראו, ג'וזף אוסקר אירווין, D. J. Finney, מרי ליאון, Alan Robert George Owen, John Henry Bennett 
 פרסים והוקרה:  עמית החברה המלכותית  מדליית דרווין-וולאס (1958)  מדליית קופלי (1955)  הרצאת קרוניאן (1953)  מדליית דרווין (1948)  מדליית גיא מזהב (1946)  המדליה המלכותית (1938)  Knight Bachelor 
 בן או בת זוג:  Ruth Eileen Guinness (26 באפריל 1917–?) 
 צאצאים:  George Fisher Fisher 
 תרומות עיקריות
 ייסוד הסטטיסטיקה המודרנית. נחשב לגדול ממשיכי דרווין. פיתוח שיטות של נראות מרבית (Maximum likelihood), מידת פישר (Fisher information) ופילוג פישר.
 
סר רונלד איילמר פישר (באנגלית: Ronald Aylmer Fisher;‏ 17 בפברואר 1890 – 29 ביולי 1962) היה סטטיסטיקאי, ביולוג אבולוציוני וגנטיקאי אנגלי, חבר בחברה המלכותית. ריצ'רד דוקינס תיאר אותו כ"גדול מבין ממשיכיו של דרווין", ואנדרה האלד, היסטוריון של הסטטיסטיקה, אמר "היסודות של מדע הסטטיסטיקה המודרני שייכים כמעט באופן בלעדי לגאוניותו של פישר".
תרומתו למדע

פישר תרם עשרות תרומות משמעותיות למדע, בתחומי הסטטיסטיקה, הביולוגיה, הגנטיקה והמתמטיקה. הוא כתב קרוב ל-300 מאמרים אקדמיים, כולם בכתבי עת מובילים, ושבעה ספרים רבי השפעה.
בין תרומותיו בתחום הסטטיסטיקה ניתן למנות את:
הנחת היסודות לתחום תכנון הניסויים
הכללת מודל הריבועים הפחותים למודל הליניארי הכללי
הגדרת התפלגויות t ו-F
פיתוח מושגי היסוד של בדיקת ההשערות והצגת מושג ערך ה-p
הצגת מושג הנראות ואמידת הנראות המקסימלית
מושג האינפורמציה של פישר ואלגוריתם הניקוד לפתרון משוואות הנראות
מודל הדיסקרימינציה הליניארית
מושג המספיקות
אי שוויון פישר
מבחנים מדויקים ומבחני פרמוטציות
הגדרת ההתפלגות ההיפרגאומטרית הלא מרכזית
פיתוח תורת הערכים החריגים (Extreme value theory) יחד עם לאונרד טיפט ואמיל יוליוס גומבל
רונלד פישר תיאר את ההתפלגות הלוגריתמית במאמר מ-1943 כמודל של התפלגות מינים בטבע(אנ').
למרות היותו מבקר חריף של גישת הסטטיסטיקה הבייסיאנית, הוא טבע גם את המונח "בייסיאני" במאמר בו הדגיש כי המודל שהציג "אינו בייסיאני".
ראו גם

מפלט פישרי
הערות שוליים

↑  Fisher, R. A.; Corbet, A. S.; Williams, C. B. (1943). "The Relation Between the Number of Species and the Number of Individuals in a Random Sample of an Animal Population" (PDF). Journal of Animal Ecology. 12 (1): 42–58. doi:10.2307/1411. JSTOR 1411. אורכב מ-המקור (PDF) ב-2011-07-26.
↑  Stephen E. Fienberg, When Did Bayesian Inference Become "Bayesian"?, Bayesian Analysis, 1 1, 2006, עמ' 1-40
| --- | --- |
בקרת זהויות :  NLI: 987007261262105171  PLWABN: 9810703908105606  BIBSYS: 90192034  BNE: XX1208024  BnF: cb12278567t (data)  CANTIC: a11600147  CiNii: DA01381351  GND: 11853355X  ICCU: CUBV066670  ISNI: 0000 0001 0891 3400  LCCN: n79045333  MGP: 46924  NDL: 00439622  NKC: vse2011663156  NLA: 35086795  NTA: 068461887  SELIBR: 186957  SNAC: w6bs0hj7  SUDOC: 031602843  Trove: 822505  VIAF: 41900609   WorldCat (עם VIAF): 41900609
רושן

| --- | --- |


מרכז של חברת רושן בויניצה, 2008
 נתונים כלליים
 סוג:  חברה פרטית
 מייסדים:  פטרו פורושנקו 
 תקופת הפעילות:  1996–הווה (כ־29 שנים) 
 חברות בנות:  Karl Marx Confectionery Factory  Roshen  Lipetsk confectionery factory  Bonbonetti Choco  בפסקה זו 2 רשומות נוספות שטרם תורגמו 
 מיקום המטה:  קייב, אוקראינה
 ענפי תעשייה:  תעשיית המזון 
 מוצרים עיקריים:  ממתקים, שוקולדים
 הכנסות:  1 מיליארד דולר (2010)
 עובדים:  9,000 
  
 www.roshen.com
 
רושן, או בשמה המלא חברת הממתקים רושן (באוקראינית: "Кондитерська корпорація "Рошен, באנגלית: Roshen Confectionery Corporation) היא חברה לייצור ממתקים הנשלטת על ידי פטרו פורושנקו. רושן היא יצרנית הממתקים הגדולה ביותר באוקראינה, ומחזיקה מרכזים בקייב, בוויניצה, בקרמנצ'וג וביאהוטין, וכן מרכזים במדינות הונגריה, ליטא ורוסיה. שם החברה נגזר משם משפחתו של בעליה: פורושנקו (Poroshenko).
בשנת 2014 דורגה חברת רושן במקום ה-20 ברשימת "טופ 100 תעשיית הממתקים" של "Candy Industry Magazine". החברה מייצרת כל שנה כ-410,000 טון של ממתקים. רושן מייצאת את מוצריה לקזחסטן, אוזבקיסטן, קירגיזסטן, אזרבייג'ן, ארמניה, מולדובה, אסטוניה, פולין, לטביה, ליטא, ארצות הברית, קנדה, גרמניה וישראל. בעבר כ-40% מהתפוקה של רושן יוצאה לרוסיה, עד שרוסיה הפסיקה לחלוטין לייבא ממנה ביולי 2013, עקב החלטת רשויות הבריאות ברוסיה לאסור את מכירת מוצרי החברה בטענה שהמוצרים אינם עומד בתקנים של שירות הבריאות הרוסי.
הסכסוך עם רוסיה

פעילותו הפוליטית של בעלי החברה האוקראיני בשנת 2014 במחאה על המעורבות הרוסית במלחמת האזרחים באוקראינה ועל כיבוש חצי האי קרים, גרמה לעוינות כלפיו וכלפי החברה שמזוהה עמו רושן, וגרמה לעוינות גדולה עוד יותר לאחר היבחרו לנשיא אוקראינה בעודו ממשיך בפעילותו הפוליטית הזו. אף על פי שהצעדים של הרשויות ובתי המשפט ברוסיה נעשו, באופן רשמי, לפי כללים מנהליים ומשפטיים טכניים ואובייקטיביים, רבים מאמינים שמדובר ברדיפה פוליטית ובהתנכלות מכוונת של השלטון הרוסי נגד בעלי החברה.
הסכסוך עם רוסיה > הפסקת הייצוא לרוסיה

ביולי 2013 אסרה רוסיה את המשך ייבוא מוצרי רושן למדינה, בטענה שהמוצרים אינם עומדים בתקנים הנדרשים לפי שירות הבריאות הרוסי: שיש טעויות בתוויות של הערכים התזונתיים על המוצרים, שיש בעיות בתהליכי הייצור במפעל ובספקים של חומרי גלם (כמו חלב) של המפעלים, ועוד. זמן קצר לאחר מכן נערכו ביקורות למוצרי החברה גם במדינות בלארוס, מולדובה, קזחסטן וקירגיזסטן, אך במדינות אלו הביקורות לא הובילו לתלונות על מוצרי החברה. ב-21 באוקטובר 2013 אמר שגריר רוסיה באוקראינה, מיכאיל זורבוב, ש"אין בעיות עם איכות המוצרים, הם בטוחים לשימוש. אך יש בעיות הקשורות לטכנולוגיית הייצור, ובשימוש במספר רכיבים שאינם מוסדרים בהתאם לחוק". על פי ההסכם שנחתם בין רוסיה לאוקראינה ב-17 בדצמבר 2013, עד 1 במרץ 2014 היו אמורים מוצרי רושן לשוב לחנויות ברוסיה. עם זאת, ב-12 במרץ 2014 אנה פופובה, ראשת השירות הפדרלי לפיקוח בתחום הגנת זכויות הצרכן קבעה שאוקראינה טרם מילאה את מחויבויותיה בהתאם להסכם, הנדרשות על מנת לאפשר למוצרי רושן לחזור לרוסיה.
הסכסוך עם רוסיה > המפעל ברוסיה

במשך שנים הפעילה רושן מפעל בעיר ליפצק שברוסיה. במרץ 2014 החליט בית המשפט המחוזי לעניינים מסחריים במוסקבה על הפסקת פעילות רושן ברוסיה ועיקול כל נכסיה, ובכללם המפעל. לאחר מאבק משפטי ותקשורתי, הופשרו רוב נכסי רושן ברוסיה והותר לה להמשיך לפעול ברוסיה, אך היא נאלצה לשלם הוצאות משפט של מאות אלפי דולרים. ב-13 במאי 2014 אסרה רוסיה על מכירת מוצרי רושן בחצי האי קרים.
באפריל 2015 נקנסה החברה ב-3.5 מיליון דולר לכאורה עקב אי תשלום מיסים במפעל בליפצק. בסוף אפריל נפתחה חקירה של הפרקליטות ברוסיה, שהובילה לעיקול כל הנכסים והחשבונות של רושן ברוסיה בשווי של 40 מיליון דולר, אך לאחר מכן המשיך המאבק והמפעל המשיך לבסוף לעבוד.
באפריל 2017 הודיעה רושן כי מסיבות פוליטיות וכלכליות, היא מפסיקה את הפעילות במפעל בליפצק. לדברי החברה, עקב הירידה המתמשכת בפעילות המפעל בשנים האחרונות, פוטרו כבר עובדים רבים במהלכן. עקב סגירת המפעל פוטרו 700 העובדים שנותרו בו עד לתאריך זה.
ב-19 בפברואר 2024 פורסם שבית המשפט בליפצק החליט להעביר לרוסיה מניות של מפעל הממתקים "רושן ליפצק".
הערות שוליים

↑  ‎2014 Global Top 100: Candy Industry's exclusive list of the Top 100 confectionery companies in the world!‎
1 2  Roshen products to be allowed back to Russian market after violations eliminated - Rospotrebnadzor, ‏24 בדצמבר 2013
↑  Attitude of Russian watchdog to Roshen products related to labels alone – Ukrainian confectioners, ‏8 ביוני 2013
↑  Ukraine Election - The Chocolate King Rises, ‏22 במאי 2014
1 2  Russian inspectors have woeful impression of products of Roshen's Ukrainian factories - Onishchenko, באתר interfax-ukraine, ‏28 באוקטובר 2013
1 2  Attitude of Russian watchdog to Roshen products related to labels alone – Ukrainian confectioners, באתר wayback machine, ‏6 באוגוסט 2013
↑  מיכאל פרל, הקורבן התורן של פוטין: מלך השוקולד שהפך לנשיא אוקראינה, באתר כלכליסט, 13 במאי 2015
1 2 3  מיכאל פרל, הקורבן התורן של פוטין: מלך השוקולד שהפך לנשיא אוקראינה, באתר כלכליסט, 13 במאי 2015
↑  Росія заборонила ввозити цукерки Roshen в Крим, באתר Українська правда, ‏13 במאי 2014
↑  Roshen quits activity of its factory in Lipetsk, באתר interfax-ukraine, ‏20 בינואר 2017
↑  Россия забрала в свою собственность акции фабрики Roshen Порошенко в Липецке Roshen в Крим, באתר glavnoe.in.ua, ‏19 בפברואר 2024
משקעים אטמוספיריים

.
משקע היורד בצורת גשם
אפיק הרום העיקרי (ה"קערה") נמצא מעל איטליה וגורם שם למזג אוויר גשום (מפת 500 מ"ב)
משקעים אטמוספיריים (באנגלית: Precipitation) הם מים שמגיעים לאדמה מן האטמוספירה: מהעננים בצורת גשם, ברד או שלג, או ממגע של אדי מים בגוף קר – טל או כפור. המשקעים יכולים לרדת כמים נוזלים או קפואים (קרח). כמות המשקעים באזור מסוים היא נתון גאוגרפי חשוב לאפיון האזור, ומדידתה מתבצעת באמצעות מד גשם. באזורים שונים בעולם ישנן כמויות שונות וצורות שונות של משקעים.
תנועת המשקעים

רוב המשקעים היורדים על היבשה מתאדים מפני הקרקע ומהצמחים וחוזרים לאוויר. שאר המשקעים מחלחלים לעומק הקרקע ונאגרים במי תהום או ניגרים על פני הקרקע אל הנחלים והנהרות הזורמים אל אגמים, ימות או אוקיינוסים. בישראל החלוקה היא: 60% ממי הגשמים מתאדים, 35% מחלחלים אל תוך הקרקע, 5% זורמים כנגר עילי.[דרוש מקור]
הסיבה לירידת משקעים נעוצה בעליית אוויר מאסיבית כלפי מעלה ועקב כך עיבוי הלחות שבו – לטיפות גשם. על מנת שתתקיים עלייה מאסיבית יש צורך באילוץ מכני שיגרום לכך. השקע הברומטרי מכנס את האוויר בתנועה סיבובית אל מרכזו ומעל אותו מעלה. זוהי התמיכה הקרקעית. המערכת שיוצרת את השקע הקרקעי נקראת אפיק רום וצורתה כצורת קערה.
האטמוספירה מורכבת מ-78% חנקן ו-21% חמצן. השאר הוא גזים נוספים וכן אדי מים. אדי המים באטמוספירה הם מרכיב חשוב במזג האוויר. אדי מים עשויים להימצא עד לגובה של 14 ק"מ מעל לפני הים. מעל מדבריות, שיעור אדי המים באטמוספירה שואף לאפס. מעל אזורים טרופיים ומעל אוקיינוסים יכול אחוז אדי המים באטמוספירה להגיע ל-5%.
בשכבה התחתונה של האטמוספירה, הטרופוספירה, הטמפרטורה יורדת עם העלייה בגובה בקצב שבין 5 ל-10 מעלות צלזיוס לקילומטר אחד. אם קצב ההתקררות (עם העלייה בגובה) גובר, נוצרת אי יציבות יחד עם זרמי אוויר אנכיים. שילוב ביניהם מהווה תנאי להיווצרותם של עננים ומשקעים. בשכבתה השנייה של האטמוספירה, הסטרטוספירה, הטמפרטורה עולה עם העלייה בגובה בניגוד לטרופוספירה. האוויר בשכבה זו יציב כך שהוא מתערבב עם האוויר הנמצא בשכבת הטרופוספירה. כתוצאה מכך העננות והמשקעים נמצאים רק בטרופוספירה.
סוגי המשקעים

גשם נוצר כאשר הטיפות הזעירות שבענן מתלכדות בהשפעת הרוחות לטיפות גדולות וכבדות הנופלות ארצה. יש בעולם אזורים שאין בהם גשם כלל (מדבריות) ויש אזורים עם כמויות עצומות של גשמים (האזורים הטרופיים). בישראל יורד גשם רק בחורף ובעיקר בחודשים דצמבר עד פברואר. כמויות הגשם הממוצעות בארץ הולכות ופוחתות מן הצפון אל הדרום: בהרי הגליל 1,000 מילימטר בשנה, בהרי יהודה ובמישור החוף 600 מילימטר, בצפון הנגב 200 מילימטר ובערבה רק 50 מילימטר.
סופת קרח – גשם מקפיא. מי הגשמים מגיעים במצבם הנוזלי וקופאים על פני המשטח בו הם נוחתים.
ברד נוצר כאשר הטמפרטורה בענן נמוכה, וגבישי קרח קטנים שנוצרו סביב גרעיני גיבוש נעים ואוספים סביבם טיפות של מים נוזליים המקוררים ביתר. הטיפות קופאות סביב גביש הקרח ונדבקות אליו, וכך מתקבל גרגר ברד שצורתו כדורית. כדורי הקרח הקטנים מוסיפים לנוע בענן עם משבי הרוח שבאוויר וממשיכים לגדול, וניתן להבחין בהם מבנה שכבתי המעיד על תהליך יצירתם. קוטר ממוצע של גרגר ברד בענן הוא 2 ס"מ, אבל יש גם אבני ברד גדולות, שעלולות לפגוע ולהזיק ברדתן ארצה. אם בדרכו של הברד מטה יש טמפרטורה גבוהה, הוא מפשיר ונהפך לגשם.
גראופל או "ברד רך", הוא משקע שנוצר כשטיפות מים בקירור יתר (קרוב ל-0 מעלות) מתעבות סביב פתית שלג. התוצאה היא תלכיד של קרח אוויר וכפור, מעין ברד רך המתפורר כשהוא פוגע בקרקע.
שלג נוצר כאשר הטמפרטורה בענן נמוכה מאוד ואדי המים מתגבשים ישירות לגבישי קרח (תהליך ריבוץ). לגבישי הקרח יש מבנה בסיסי של משושה, והוא מופיע במגוון צורות: עלים, כוכבים, כדורונים, עמודים ומחטים. כך מתקבלים פתיתי שלג בעלי צורות מרהיבות. גבישי הקרח לצורותיהם מכילים חללי אוויר, ולכן פתיתי השלג קלים לעומת טיפות גשם או ברד. כאשר יורד שלג ובאוויר יש טמפרטורה גבוהה, הוא מפשיר ומגיע לאדמה כגשם. בישראל השלג נדיר, ויורד בעיקר בהרים הגבוהים בגולן, בגליל, בשומרון ובירושלים. בארצות הקרות יורד שלג רב הנשאר על פני האדמה, ומהווה שכבת בידוד בגלל האוויר הנמצא בין הפתיתים.
גשם-שלג מורכב מפתיתי שלג וטיפות גשם הנופלים במעורב, בו זמנית.
טל נוצר כאשר אדי המים שבאוויר מתעבים לנוזל על גופים קרים שעל פני הקרקע. בלילה כשהאוויר מתקרר ובשעות הבוקר ניתן לראות את טיפות הטל הזעירות על צמחים ועל מכוניות. יצירת הטל תלויה בתנאים שונים, כמו לחות אוויר וטמפרטורה. כאשר יש עננים או רוח הטל אינו נוצר. עם זריחת השמש ועליית הטמפרטורה הטיפות מתאדות ונהפכות שוב לאדי מים והטל נעלם. בישראל יש אזורים עתירי-טל ואזורים מעוטי-טל. לדוגמה, במישור החוף ובנגב הצפוני יש יותר מ-200 לילות טל בשנה, בעמק הירדן רק 50 לילות טל בשנה. בנגב הטל הוא גורם חשוב באספקת מים לצמחים הגדלים שם.
כפור נוצר על פני הקרקע מאדי המים שבאוויר, בדומה לטל. אולם הוא נוצר כאשר הטמפרטורה נמוכה מאוד, מתחת לאפס, ואדי המים מתגבשים ישירות לקרח (תהליך ריבוץ). בשעות הבוקר, בימים קרים במיוחד, ניתן לראות כסות של קרח דק על הצמחים. זהו הכפור. יש גידולים חקלאיים הרגישים לכפור והם ניזוקים ממנו, אך יש גידולים הזקוקים לכפור (בעיקר פירות) על מנת להבשיל.
ראו גם

סינופטיקה
הערות שוליים

| --- | --- |
בקרת זהויות :  NLI: 987007533808805171  BnF: cb119329860 (data)  GND: 4132260-5  LCCN: sh85106217  NARA: 10641227  NKC: ph136881 
משקע היורד כברד
משקע היורד כשלג
משקע המתעבה כטל